
REFERAT DE APROBARE  A PROIECTULUI DE HOTĂRÂRE
privind acordul Consiliului Local al Municipiului Timișoara în vederea 
realizării obiectivului de investiție de către S.T.P.T. ”Extindere hală bază întreținere și exploatare 2, pentru amenajare clădire P+1E în bv. Dâmbovița nr.67”, pe terenul înscris în CF 447772 Timișoara, proprietatea Municipiului Timișoara-domeniu public

1. Descrierea situaţiei actuale:
	Societatea de Transport Public Timișoara S.A. a solicitat promovarea unui proiect de hotărâre privind aprobarea de către Consiliul Local al Municipiului Timișoara a obiectivului de investiție ”Extindere Hală Bază Întreținere și Exploatare 2, pentru amenajare clădire P+1E în bv. Dâmbovița nr.67”,  pe terenul înscris în CF 447772 Timișoara (CF vechi 409137) cu nr. top. 447772 (top. vechi 16229/1/1,16229/2) și suprafața de 122426 mp, proprietatea Municipiului Timișoara-domeniu public. 
	Construcțiile situate pe acest teren sunt în proprietatea Societății de Transport Public Timișoara, iar terenul respectiv este concesionat conform Contract nr.3/16.03.2020, în baza HCLMT nr. 58/18.02.2020, concesionar fiind S.T.P.T. S.A.
 	Construcția rezultată în urma extinderii corpului de clădire C7 va fi proprietatea Societății de Transport Public Timișoara și se va realiza de către S.T.P.T. în regim de înălțime P+1E, suprafața construită de 305,66 mp și suprafața desfășurată de 593,88 mp, având funcțiunea de hală cu arhivă și depozitare la parter și birouri la etaj 1, conform Proiectului nr. 153/2020, întocmit de Birou Individual de Arhitectură -arh. Doina Todor, Planșa A02.
2. Schimbări preconizate și rezultate așteptate:
	 Realizarea obiectivului de investiții  ”Extindere Hală Bază Întreținere și Exploatare 2, pentru amenajare clădire P+1E în bv. Dâmbovița nr.67” este necesară pentru suplimentarea spațiilor administrative, ca urmare a reorganizării activității S.T.P.T. S.A., având în vedere activitățile de transport cu biciclete, transport naval pe canalul Bega, transport cu trotinetele și alte activități care urmează să fie relocate.
3. Alte informații:
 	Prin HCLMT nr. 58/18.02.2020 a fost aprobată concesionarea prin atribuire directă către Societatea de Transport Public Timișoara S.A. a imobilului teren înscris în C.F. nr. 447772 Timișoara, cu nr. de inventar 6843. Acordul Consiliului Local al Municipiului Timișoara pentru extinderea propusă va face parte din documentația pentru obținerea autorizației de construire.
4. Concluzii:
	Având în vedere cele menţionate mai sus, considerăm necesară și oportună promovarea Proiectului de hotărâre privind acordul Consiliului Local al Municipiului Timișoara în vederea realizării obiectivului de investiție de către S.T.P.T. ”Extindere hală bază întreținere și exploatare 2, pentru amenajare clădire P+1E în bv. Dâmbovița nr.67”, pe terenul înscris în CF 447772 Timișoara, proprietatea Municipiului Timișoara-domeniu public.

RAPORT DE SPECIALITATE
privind acordul Consiliului Local al Municipiului Timișoara în vederea 
realizării obiectivului de investiție de către S.T.P.T. ”Extindere hală bază întreținere și exploatare 2, pentru amenajare clădire P+1E în bv. Dâmbovița nr.67”, pe terenul înscris în CF 447772 Timișoara, proprietatea Municipiului Timișoara-domeniu public

           Având în vedere Referatul de aprobare a proiectului de hotărâre nr. SC2023 - 6962/14.07.2023 al Primarului Municipiului Timișoara și Proiectul de hotărâre privind acordul Consiliului Local al Municipiului Timișoara în vederea realizării obiectivului de investiție de către S.T.P.T. ”Extindere hală bază întreținere și exploatare 2, pentru amenajare clădire P+1E în bv. Dâmbovița nr.67”, pe terenul înscris în CF 447772 Timișoara, proprietatea Municipiului Timișoara-domeniu public, facem următoarele precizări:
          Societatea de Transport Public Timișoara S.A. a solicitat promovarea unui proiect de hotărâre privind aprobarea de către Consiliul Local al Municipiului Timișoara a obiectivului de investiție ”Extindere Hală Bază Întreținere și Exploatare 2, pentru amenajare clădire P+1E în bv. Dâmbovița nr.67”,  pe terenul înscris în CF 447772 Timișoara (CF vechi 409137) cu nr. top. 447772 (top. vechi 16229/1/1,16229/2) și suprafața de 122426 mp, proprietatea Municipiului Timișoara-domeniu public. 
	Construcțiile situate pe acest teren sunt în proprietatea Societății de Transport Public Timișoara, iar terenul respectiv este concesionat conform Contract nr.3/16.03.2020, în baza HCLMT nr. 58/18.02.2020, concesionar fiind S.T.P.T. S.A.
 	Extinderea se va realiza adiacent corpului de clădire C7-Hală Bază Întreținere și Exploatare 2, în regim de înălțime P+1E, suprafața construită de 305,66 mp și suprafața desfășurată de 593,88 mp, având funcțiunea de hală cu arhivă și depozitare la parter și birouri la etaj 1, conform Proiectului nr. 153/2020, întocmit de Birou Individual de Arhitectură -arh. Doina Todor, Planșa A02.
 	Scopul realizării unei extinderi la corpul de clădire înscris în CF 447772-C7 este suplimentarea spațiilor administrative, ca urmare a reorganizării activității S.T.P.T. S.A., având în vedere activitățile de transport cu biciclete, transport naval pe canalul Bega, transport cu trotinetele și alte activități care urmează să fie relocate.
	Terenul înscris în CF 447772 Timișoara este inclus în inventarul bunurilor care aparțin domeniului public al Municipiului Timișoara, cu nr. de inventar 6843 și valoarea de inventar 16.405.084 lei.
	Conform adresei nr. SC2023-6962/28.03.2023 Compartimentul Fond Funciar comunică faptul că terenul cu nr. cad.447772 (nr. top. vechi 16229/1/1,16229/2) nu a fost solicitat de către foștii proprietari sau moștenitorii acestora  și nu a fost atribuit în baza legilor fondului funciar (Legea nr.18/1991, Legea nr.169/1997, Legea nr. 1/2000, Titlu IV,V,VI din Legea nr. 247/2005, Legea 165/2013, Legea nr.231/2018, Legea nr.87/2020 și Legea nr.263/2022).
	 Serviciul Juridic a comunicat prin adresa nr. SC2023-6962/03.04.2023 că nu figurează litigii pe rolul instanțelor de judecată în curs de soluționare cu privire la parcela înscrisă în C.F.nr. 447772 Timișoara și la construcțiile înscrise în CF  447772-C1, CF  447772-C2, CF  447772-C3, CF  447772-C4, CF  447772-C5, CF  447772-C6, CF  447772-C7. 
Conform adresei nr. SC2023-6962/28.03.2023 a Biroului Clădiri Terenuri, din cadrul Direcției Patrimoniu, nu figurează cereri de revendicare, efectuate prin notificare conform prevederilor Legii nr. 10/2001, art.21, alin.2,3 privind regimul juridic al unor imobile preluate în mod abuziv în perioada 6 martie 1945-22 decembrie 1989 şi nu figurează nici cereri privind redobândirea dreptului de proprietate depuse în baza O.U.G.nr.94/2000, republicată, modificată şi completată prin O.U.G.nr. 209/2005 privind retrocedarea unor imobile care au aparţinut cultelor religioase din România, pentru  parcela cu nr. top. vechi 16229/1/1,16229/2, înscrisă în CF 447772 Timișoara.
Având în vedere prevederile art. 325, alin (11) din Ordonanța nr.57/2019 privind Codul administrativ: ” La încetarea contractului de concesiune de bunuri proprietate publică, concesionarul este obligat să restituie, pe bază de proces-verbal, în deplină proprietate, liber de orice sarcină, bunul concesionat”, este necesar acordul Consiliului Local al Municipiului Timișoara pentru ocuparea terenului concesionat înscris în CF 447772 Timișoara, proprietatea Municipiului Timișoara-domeniu public.
     	În concluzie, propunem spre analiza comisiilor din cadrul Consiliului Local al Municipiului Timişoara Proiectul privind acordul Consiliului Local al Municipiului Timișoara în vederea realizării obiectivului de investiție de către S.T.P.T. ”Extindere hală bază întreținere și exploatare 2, pentru amenajare clădire P+1E în bv. Dâmbovița nr.67”, pe terenul înscris în CF 447772 Timișoara, proprietatea Municipiului Timișoara-domeniu public.	
Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 


      DIRECTOR PATRIMONIU			           ȘEF BIROU CLĂDIRI TERENURI
       CRISTIAN FRANȚESCU				      	CĂLIN PÎRVA




          							         CONSILIER C.C.F.C.
							            DIANA ROF










											Cod FO53-03,Ver.3


image1.jpeg




